
LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI
esityksestä neuvoston päätökseksi rajaturvallisuuden ja viisumipolitiikan rahoitustukivälineeseen osana yhdennetyn rajaturvallisuuden rahastoa liittyviä täydentäviä sääntöjä kaudella 2021–2027 koskevan Euroopan unionin ja Liechtensteinin ruhtinaskunnan välisen sopimuksen tekemisestä unionin puolesta
(13936/2023 – C9‑0462/2023 – 2023/0334(NLE))
(Hyväksyntä)
Euroopan parlamentti, joka
–	ottaa huomioon esityksen neuvoston päätökseksi (13936/2023),
–	ottaa huomioon luonnoksen ulkorajojen ja viisumipolitiikan rahoitusvälineeseen osana yhdennetyn rajaturvallisuuden rahastoa liittyviä täydentäviä sääntöjä kaudella 2021‑2027 koskevaksi Euroopan unionin ja Liechtensteinin ruhtinaskunnan väliseksi sopimukseksi (13935/2023)[footnoteRef:1], [1:  EUVL L, 2024/200, 4.1.2024, ELI: http://data.europa.eu/eli/agree_internation/2024/200/oj] 

–	ottaa huomioon neuvoston Euroopan unionin toiminnasta tehdyn sopimuksen 77 artiklan 2 kohdan, 218 artiklan 6 kohdan toisen alakohdan a alakohdan ja 218 artiklan 7 kohdan mukaisesti esittämän hyväksyntää koskevan pyynnön (C9‑0462/2023),
–	ottaa huomioon työjärjestyksen 105 artiklan 1 ja 4 kohdan sekä 114 artiklan 7 kohdan,
–	ottaa huomioon kansalaisvapauksien sekä oikeus- ja sisäasioiden valiokunnan suosituksen (A9‑0000/2024),
1.	antaa hyväksyntänsä sopimuksen tekemiselle;
2.	kehottaa puhemiestä välittämään parlamentin kannan neuvostolle ja komissiolle sekä jäsenvaltioiden ja Liechtensteinin ruhtinaskunnan hallituksille ja parlamenteille.

a. Taustaa 

Euroopan parlamentin ja neuvoston asetus (EU) 2021/1148, jolla perustettiin rajaturvallisuuden ja viisumipolitiikan rahoitustukiväline kaudelle 2021–2027 (jäljempänä ’BMVI-asetus’), hyväksyttiin 7. heinäkuuta 2021.

BMVI-asetuksen tarkoituksena on myöntää rahoitustukea niille (jäsen)valtioille, jotka soveltavat ulkorajoja koskevia Schengenin säännöstön määräyksiä. Sillä kehitetään Schengenin säännöstöä, mihin Schengenin säännöstön täytäntöönpanoon, soveltamiseen ja kehittämiseen osallistuvat maat, jäljempänä ’Schengenin säännöstöön osallistuvat maat’, osallistuvat.

Liechtensteinin ruhtinaskunta ilmoitti 18. elokuuta 2021 päätöksestään hyväksyä BMVI‑asetuksen sisältö ja saattaa se osaksi sisäistä oikeusjärjestystään. 

BMVI-asetuksen 7 artiklan 6 kohdassa säädetään, että Schengenin säännöstön määräysten täytäntöönpanoon, soveltamiseen ja kehittämiseen osallistuvien maiden BMVI:hin osallistumisen luonteen ja osallistumistapojen määrittämiseksi olisi toteutettava järjestelyjä asianomaisten assosiaatiosopimusten asiaankuuluvien määräysten mukaisesti. Nämä järjestelyt ovat muodoltaan sopimuksia, jotka unioni on tehnyt Schengenin säännöstöön osallistuvien maiden kanssa SEUT-sopimuksen 216 artiklan mukaisesti. 

[bookmark: _Hlk132892775]Neuvosto antoi 21. helmikuuta 2022 komissiolle luvan aloittaa neuvottelut[footnoteRef:2] Islannin, Norjan kuningaskunnan, Sveitsin valaliiton ja Liechtensteinin ruhtinaskunnan kanssa kyseisten maiden rahoitusosuuksia koskevista järjestelyistä ja maiden osallistumiseen rajaturvallisuuden ja viisumipolitiikan rahoitustukivälineeseen kaudella 2021–2027 liittyvistä täydentävistä säännöistä, mukaan lukien säännökset, joilla varmistetaan unionin taloudellisten etujen suojaaminen ja tilintarkastustuomioistuimen toimivalta tehdä tarkastuksia, ja saattaa ne päätökseen Euroopan parlamentin ja neuvoston asetuksen (EU) 2021/1148[footnoteRef:3] mukaisesti. Neuvottelut Liechtensteinin ruhtinaskunnan kanssa saatiin menestyksekkäästi päätökseen parafoimalla sopimusteksti 16. kesäkuuta 2023. [2:  	Neuvoston päätös (EU) 2022/442, annettu 21. helmikuuta 2022, luvan antamisesta aloittaa neuvottelut Islannin, Norjan kuningaskunnan, Sveitsin valaliiton ja Liechtensteinin ruhtinaskunnan kanssa sopimusten tekemiseksi Euroopan unionin ja kyseisten maiden välillä yhdennetyn rajaturvallisuuden rahaston osaksi perustettua rajaturvallisuuden ja viisumipolitiikan rahoitustukivälinettä koskevista täydentävistä säännöistä (EUVL L 90, 18.3.2022, s. 116).]  [3:  	Euroopan parlamentin ja neuvoston asetus (EU) 2021/1148, annettu 7. heinäkuuta 2021, rajaturvallisuuden ja viisumipolitiikan rahoitustukivälineen perustamisesta osaksi yhdennetyn rajaturvallisuuden rahastoa (EUVL L 251, 15.7.2021, s. 48).] 


Komissio toimitti 29. syyskuuta neuvostolle ehdotuksen neuvoston päätökseksi rajaturvallisuuden ja viisumipolitiikan rahoitustukivälineeseen osana yhdennetyn rajaturvallisuuden rahastoa liittyviä täydentäviä sääntöjä koskevan Euroopan unionin ja Liechtensteinin ruhtinaskunnan välisen sopimuksen tekemisestä Euroopan unionin puolesta.

Neuvosto hyväksyi 13. marraskuuta 2023 päätöksen rajaturvallisuuden ja viisumipolitiikan rahoitustukivälineeseen osana yhdennetyn rajaturvallisuuden rahastoa liittyviä täydentäviä sääntöjä kaudella 2021–2027 koskevan Euroopan unionin ja Liechtensteinin ruhtinaskunnan välisen sopimuksen allekirjoittamisesta unionin puolesta ja sen väliaikaisesta soveltamisesta. Sopimus allekirjoitettiin Brysselissä 28. marraskuuta 2023.

Neuvosto pyysi 4. joulukuuta 2023 Euroopan parlamentilta hyväksyntää esitykselle neuvoston päätökseksi edellä mainitun sopimuksen tekemisestä.


b. Valmistelijan kanta

Rajaturvallisuuden ja viisumipolitiikan rahoitustukiväline osana yhdennetyn rajaturvallisuuden rahastoa on erityinen Schengenin säännöstöön liittyvä väline, jonka tarkoituksena on varmistaa vahva ja tehokas Euroopan yhdennetty rajaturvallisuus ulkorajoilla samalla, kun suojataan henkilöiden vapaa liikkuvuus, noudattaen kaikilta osin perusoikeuksia koskevia jäsenvaltioiden ja Schengenin säännöstöön osallistuvien maiden sitoumuksia, ja tukea yhteisen viisumipolitiikan yhdenmukaista täytäntöönpanoa ja varmistaa siten osaltaan turvallisuuden korkea taso jäsenvaltioissa ja Schengenin säännöstöön osallistuvissa maissa ja vahvistaa Schengen-alueen yleistä toimintaa.

Esittelijä on samaa mieltä siitä, että BMVI tarjoaa mahdollisuuden toteuttaa toimia yhteistyöhön perustuvan, suoran ja välillisen hallinnoinnin välityksellä, ja sopimuksella olisi siksi varmistettava, että kaikkien näiden menetelmien täytäntöönpano tapahtuu Liechtensteinin ruhtinaskunnassa unionin varainhoitoa ja sen valvontaa koskevien periaatteiden ja sääntöjen mukaisesti.

Lisäksi esittelijä katsoo, että ottaen huomioon Schengenin säännöstön erityisluonne ja sen yhdenmukaisen soveltamisen merkitys Schengen-alueen eheydelle kaikkia ohjelmien hallinnointiin sovellettavia sääntöjä olisi sovellettava Liechtensteinissa samalla tavalla kuin jäsenvaltioissa.

Esittelijä katsoo, että virallisten, oikeudellisesti sitovien sopimusten tekeminen Schengenin säännöstöön osallistuvien maiden kanssa tehtävän yhteistyön puitteissa muuntyyppisten järjestelyjen sijasta on ratkaisevan tärkeää avoimuuden, julkisen valvonnan ja demokraattisen valvonnan varmistamiseksi. Tämä on erityisen tärkeää EU:n talousarvion käytön kannalta.

Muita erityismääräyksiä on edelleen noudatettava. Liechtensteinin ruhtinaskunnan on Schengenin säännöstön täytäntöönpanoon osallistumista koskevien sopimusten nojalla hyväksyttävä kaikilta osin unionin toimenpiteet, mukaan lukien BMVI-asetus, joilla kehitetään Schengenin säännöstöä tai jotka perustuvat siihen, ja toteutettava tarvittavat toimenpiteet sen varmistamiseksi, että SEUT-sopimuksessa ja siitä johdetussa unionin oikeudessa vahvistettuja varainhoitoa ja sen valvontaa koskevia säännöksiä ja määräyksiä noudatetaan.

Sopimuksella otetaan käyttöön myös erityisiä mekanismeja, joilla Liechtensteinin ruhtinaskunnan kanssa tehtävää sopimusta voidaan mukauttaa nopeasti, jos täytäntöönpanoa koskevaan keskeiseen unionin lainsäädäntöön, kuten varainhoitoasetukseen ja yhteisiä säännöksiä koskevaan asetukseen, tehdään muutoksia. Lisäksi sopimuksella varmistetaan, että BMVI:n väliarvioinnissa otetaan huomioon Schengenin säännöstöön osallistuvien maiden viivästynyt osallistuminen.

Talousarvion ja varainhoidon valvonnan osalta jäsenvaltioihin sovelletaan myös horisontaalisia velvoitteita (esimerkiksi tilintarkastustuomioistuimen, Euroopan petostentorjuntaviraston (OLAF), EPPOn ja komission toimivalta) joko suoraan perussopimusten tai unionin johdetun oikeuden perusteella, edellä mainittu yhteisiä säännöksiä koskeva asetus mukaan lukien. Nämä velvoitteet koskevat jäsenvaltioita ipso facto, eikä niistä sen vuoksi säädetä BMVI-asetuksessa. Näin ollen nämä velvoitteet on ulotettava Liechtensteinin ruhtinaskuntaan kyseessä olevan sopimuksen kautta.

Sopimus sisältää myös Euroopan matkustustieto- ja -lupajärjestelmää (ETIAS) koskevan määräyksen. 

Kaiken kaikkiaan esittelijä pitää asianmukaisena Liechtensteinin ruhtinaskunnan osallistumiseen rajaturvallisuuden ja viisumipolitiikan rahoitustukivälineeseen (BMVI) osana yhdennetyn rajaturvallisuuden rahastoa liittyviä täydentäviä sääntöjä kaudella 2021–2027 koskevan sopimuksen tekemistä asetuksen (EU) 2021/1148 (BMVI-asetus) 7 artiklan 6 kohdan mukaisesti.

[bookmark: AM0]Edellä esitetyn perusteella esittelijä suosittelee, että parlamentti antaa hyväksyntänsä esitykselle neuvoston päätökseksi ja kehottaa puhemiestä välittämään parlamentin kannan neuvostolle ja komissiolle sekä jäsenvaltioiden hallituksille ja parlamenteille.

